- SALMOS
- <
- 24
- >

24
Llapanpaj munayniyoj Tayta Dios cashan
David isquirbishan alabansa.
1 Tayta Diosllapami cay munduga, chaycho caycajcunapis llapan
cawaycajcunapis.*Sal. 50.12; 89.11; 1Cor. 10.26
2 Tayta Diosmi cay pachata camacächisha lamar jananman.
Y sumaj tacyachisha mayucuna jananman.
3 ¿Piraj chayanman Tayta Dios acrashan jircaman?
¿Piraj yaycunman Tayta Diospa wasinman adurananpaj?
4 Chayangaga juchata mana ruraj
cajllami,*Sal. 15.1–2; Isa. 33.14–16; Mat. 5.8
alli shongu cajllami,
ïdulucunata mana aduraj cajllami,
llullacuypa mana juraj cajllami.
5 Paycunataga salbacoj Tayta Dios bindisyuntami gonga,
allimi ricangapis.
6 Chayno alli car-rämi cawanan Tayta Diosta sirbiyta munajcunaga,
Jacobpa Diosninpa ñaupancho goyayta munajcunaga.
Selah
7 Munayniyoj Ray päsananpaj,
¡quichay puncucunata!
¡Unay puncucunataga ushajpaj quichay!
8 ¿Pitaj munayniyoj Rayga?
¡Jinyu fiyupa callpayoj Tayta Diosmi!
¡Guërracho binsej Tayta Diosmi!
9 ¡Munayniyoj ray päsananpaj quichay puncucunata!
¡Unay puncucunataga ushajpaj quichay!
10 ¿Pitaj munayniyoj Rayga?
¡Munayniyoj Tayta Diosllami!
¡Payga Munayniyoj Raymi!
Selah

- SALMOS
- <
- 24
- >

*24:1 Sal. 50.12; 89.11; 1Cor. 10.26

*24:4 Sal. 15.1–2; Isa. 33.14–16; Mat. 5.8

© 2011 WBT